18મી એશિયન ગેમ્સના બીજા દિવસે ભારતની મહિલા પહેલવાન વીનેશ ફોગાટે 50 કિલોગ્રામ વર્ગની ફ્રીસ્ટાઇલ કુસ્તીમાં જાપાની યુકી ઇરાને 6-2થી પછાડી ગોલ્ડ જીત્યો છે. વીનેશ ફોગટ એશિયન ગેમ્સમાં ગોલ્ડ મેડલ જીતનારી પહેલી ભારતીય મહિલા પહેલવાન બની છે. ગત એશિયન ગેમ્સમાં બ્રોન્ઝ મેડલ જીતનારી વીનેશે આ વખતે સારું પ્રદર્શન કર્યું છે. આ ઉપરાંત ભારતીય નિશાનેબાજ દીપક કુમારે ભારતને સિલ્વર મેડલ અપાવ્યો. 10 મીટર એર રાઇફલ સ્પર્ધાની ફાઇનલમાં દીપકે 247.7 પોઇન્ટ મેળવી બીજું સ્થાન હાંસલ કર્યું, જ્યારે ચીનના શૂટર યાંગ હાઓરાને 249.1 પોઇન્ટની સાથે ગોલ્ડ મેડલ પર કબજો મેળવ્યો હતો.